### Beslutninger

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 12. marts 2025 har vedtaget Magistratens indstilling i overensstemmelse med erklæring fra Kulturudvalget af 5. marts 2025.

Enhedslisten de Rød-Grønnes byrådsgruppe kunne tiltræde indstillingen med bemærkning om, at kontrakten bør indeholde krav om, at der ikke reklameres for eller modtages sponsorater fra spillevirksomhed.

Liberal Alliances og Alternativets byrådsgrupper kunne ikke tiltræde indstillingen.

###

Bemyndigelse til rådmændene for Teknik og Miljø og Kultur og Borgerservice til at indgå ny areallejekontrakt vedrørende Jydsk Væddeløbsbane.

### Resume

Foreningen Jydsk Væddeløbsbane, som driver væddeløbsbanen, har et ønske om at indgå en ny 30-årig areallejeaftale med henblik på, at væddeløbsbanen kan vedligeholdes og driftes i fremtiden.

I Udviklingsplanen for [adresse] besluttede byrådet, at væddeløbsbanen fortsat skal være på sin nuværende placering.

Det foreslås, at rådmændene for Teknik og Miljø og Kultur og Borgerservice bemyndiges til at indgå en ny 30-årig areallejekontrakt på nærmere bestemte vilkår, herunder at Foreningen Jydsk Væddeløbsbane afholder alle omkostninger til drift og vedligeholdelse, og at offentligheden fortsat har adgang til området.

Sagen har tidligere været fremsendt og blev drøftet på Magistratens møde den 26. november 2024, hvor sagen blev trukket med henblik på at besvare de spørgsmål, der blev rejst til sagen. Spørgsmålene er besvaret i vedlagte notat.

### Beslutningspunkter

Det indstilles:

At 1) Rådmændene for Teknik og Miljø og Kultur og Borger-service bemyndiges til at indgå en ny areallejekontrakt for Jydsk Væddeløbsbane i overensstemmelse med principperne i afsnit 5 og 6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-02-2025

Hanne Jørgensen: 8

Fremsendes til [adresse] med bemærkning, at Magistraten i mødet den 18. februar 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Kultur og Borgerservices indstilling af 28. januar 2025.

Venstre, Alternativet og Liberal Alliance tog forbehold.

Udvalg: [adresse]

Dato: 26-02-2025

Hanne Jørgensen: 12

Fremsendes til Kulturudvalget til behandling i henhold til beslutning i byrådets møde den 26. februar 2025.

Udvalg: Kulturudvalget

Dato: 05-03-2025

Hanne Jørgensen: 3

Zara Friis, Jacobine Knudsen, Zacharias Friis, Ole Kjær, Oliver Klausen og Kaspar Jakobsen kunne tiltræde indstillingen i overensstemmelse med Magistratens anbefaling.

Gunhild Dahl tog forbehold.